open-index/open-wikipedia-markdown huggingface dataset:
Faust (täsmennyssivu)

**Faust** voi tarkoittaa ainakin seuraavia:

*Faust, kuvitteellinen historian henkilö, joka myi sielunsa paholaiselle
**[[Faust (Goethe)|Faust]]*, Johann Wolfgang von Goethen kirjoittama kaksiosainen näytelmä
**[[Faust (Gounod’n ooppera)|Faust]]*, Charles Gounod’n säveltämä ooppera
**[[Faust (vuoden 1926 elokuva)|Faust]]*, F. W. Murnaun ohjaama elokuva vuodelta 1926
**[[Faust (vuoden 2011 elokuva)|Faust]]*, Aleksandr Sokurovin ohjaama elokuva vuodelta 2011
*Faust, saksalainen krautrock-yhtye
*sukunimenä:
**Johann Georg Faust (1480–1540), saksalainen alkemisti ja astrologi
**Drew Gilpin Faust (s. 1947), yhdysvaltalainen historiantutkija ja yliopiston rehtori
**Isabelle Faust (s. 1972), saksalainen viulisti
**Lauren Faust (s. 1974), yhdysvaltalainen kirjailija, televisio-ohjaaja ja -tuottaja.
*kuvitteellisen henkilön sukunimenä:
**Felix Faust, superroisto DC Comicsin sarjakuvissa
Lev Poprad

**Lev Poprad** oli vuonna 2010 perustettu slovakialainen jääkiekkoseura. Se pelasi kauden 2011–2012 KHL:ssa. Kaudeksi 2012–2013 sen sarjapaikka annettiin Lev Prahalle, joka on kokonaan eri organisaatio. Siirron myötä Lev Popradin toiminta lakkautettiin, ja seura ehti näin ollen pelata vain yhden kauden. Se sijoittui kaudella 2011–2012 KHL:n läntisessä konferenssissa kymmenenneksi, eikä selviytynyt pudotuspeleihin.

## Historia
### Seuran alkuvaiheet
Joukkue oli alun perin nimeltään HC Lev Hradec Králové ja se perustettiin Hradec Královéssa, Tšekissä. Sen oli silloin tarkoitus liittyä KHL:ään kaudeksi 2010–2011, jolloin se täytti kaikki vaatimukset, mutta ei saanut Tšekin jääkiekkoliitolta lupaa siihen. Sen takia Levin johto päätti siirtää seuran Slovakiaan, Popradiin, jotta saisi luvan osallistua sarjaan jo kaudella 2010–2011. Slovakialaisjoukkuetta ei kuitenkaan enää hyväksytty KHL-liigaan kaudeksi ja Lev jäi sarjan ulkopuolelle. 

Slovakian jääkiekkoliitolta luvan saamisen jälkeen Lev otettiin toukokuussa 2011 virallisesti mukaan KHL-liigaan seuraavaksi kaudeksi 2011–2012. Toinen Popradin kaupungista oleva joukkue  HK ŠKP Poprad jatkoi Slovakian Extraligassa. Lev sijoitettiin KHL:ssä läntisen konferenssin Bobrov-divisioonaan.

### Kausi 2011–2012

30. kesäkuuta 2011, kaksi kuukautta sen jälkeen, kun Lev otettiin mukaan KHL:ään, se ilmoitti ensimmäisistä viidestä allekirjoitetusta pelaajasopimuksesta. Lopullinen pelaajalista koostui lähinnä tšekkiläisistä ja slovakialaisista pelaajista. Joukkueen päävalmentajana toimi Radim Rulík ja kapteenina Ľuboš Bartečko. Levin runkosarjan oli tarkoitus alkaa 10. syyskuuta 2011 kotiottelulla Avangard Omskia vastaan, mutta koko KHL-kausi 2011–2012 lykkääntyi Lokomotiv Jaroslavlin lento-onnettomuuden takia. Ensimmäisen KHL-ottelunsa Lev pelasi lopulta 12. syyskuuta Metallurg Magnitogorskia vastaan. Ensimmäisen voittonsa joukkue saavutti kuudennessa pelissään, jossa se voitti  Riian Dynamon 2–0.

Lev ei päässyt ainoaksi jääneellä KHL-kaudellaan pudotuspeleihin, se sijoittui läntisen konferenssin kymmenenneksi ja koko liigassa sen sijoitus oli 21. Joukkue keräsi 54:ssä pelissä yhtä monta pistettä. Joukkueen paras pistemies oli myös kapteenina toiminut Ľuboš Bartečko, jolle kirjattiin kauden aikana 30 pistettä, joista 16 maalia ja 14 syöttöä. Eniten maaleja joukkueelle teki Tomáš Netík.

### Lakkauttaminen
Loppukauden 2011–2012 aikana Lev Popradin omistuksessa tapahtunut muutos nosti epäilyjä siitä, että joukkuetta oltaisiin siirtämässä takaisin Tšekin puolelle. Maaliskuussa 2012 Tšekin jääkiekkoliitto ilmoitti, että se sallii KHL-seuran toimimisen Tšekissä. Lev Poprad lakkautettiin vain yhden pelatun kauden jälkeen. Sen tilalle KHL:ään tuli Lev Praha, joka nimestään huolimatta on täysin erillinen organisaatio.
 

## Tilastot
** Joukkueen sisäinen pistepörssi **

** Merkkipaalut **
* 12. syyskuuta 2011: Ensimmäinen ottelu KHL:ssä
* 21. syyskuuta 2011: Ensimmäinen piste KHL:ssä
* 26. syyskuuta 2011: Ensimmäinen voitto KHL:ssä
* 26. syyskuuta 2011: Ensimmäinen nollapeli KHL:ssä
* 30. syyskuuta 2011: Ensimmäinen kotiottelun voitto KHL:ssä

## Lähteet
Astrosytooma

**Astrosytoomat** ovat aivokasvaimia, tyypillisimpiä glioomia. Ne jaetaan neljään gradukseen, ja niistä pahanlaatuisin ja selkeästi yleisin on glioblastooma.

## Gradukset
* I: Pilosyyttinen astrosytooma
* II: Diffuusi astrosytooma
* III: Anaplastinen astrosytooma
* IV: Glioblastooma multiforme

## Lähteet

## Aiheesta muualla
*Mayo Clinic: Astrocytoma
Leftfield

**Leftfield** on brittiläinen Neil Barnesin ja Paul Daleyn muodostoma elektronisen musiikin -yhtye. Yhtye perustettiin Lontoossa vuonna 1990.

## Historia

Leftfield julkaisi muusikko Djum Djumin kanssa *[[Backlog]]* -nimisen kokoelma-albumin joulukuussa 1992. Albumi sisältää remixversioita Leftfieldin kappaleista "Not Forgotten" ja "More Than I Know" sekä Neil Barnesin ja Djum Djumin kappaleesta "Difference".

Leftifeildin debyyttialbumi *[[Leftism]]* julkaistiin tammikuussa 1995. Se nousi Britannian albumilistan viidennelle sijalle. Norjassa sijoitus oli 27. ja Uudessa-Seelannissa 32. sija. Lisäksi albumi myi Britanniassa platinaa ja Norjassa kultaa. Albumilta julkaistiin singleinä kappaleet "Song of Life", "Open Up", "Original" ja "Afro-Left" ja ne kaikki nousivat Britannian singlelistalle.

Syyskuussa 1999 julkaistiin Leftfieldin toinen pitkäsoitto *[[Rhythm and Stealth]]*. Albumi menestyi kansainvälisesti edeltäjäänsä paremmin. Se sai Britanniassa haltuunsa ykkössijan, Norjassa kolmannen ja Australiassa neljännen sijan. Albumi ylsi myös Uuden-Seelannin, Belgian, Ranskan, Hollannin, Sveitsin ja Ruotsin listoille. *Rhythm and Stealthilta* julkaistiin singleinä kappaleet "Afrika Shox", "Dusted" ja "Swords".

Leftfield julkaisi toukokuussa 2000 *Rhythm and Stealth* -albumista remixatun version nimellä *[[Stealth Remixes]]*. Leftfieldin kokoelma-albumi *[[A Final Hit – The Greatest Hits]]* puolestaan julkaistiin toukokuussa 2005. Kokoelma-albumi nousi Britannian listalla sijalle kymmenen.

## Diskografia
### Albumit
Albumin perässä sen sijoittuminen Britannian albumilistalla
* Backlog (kokoelma-albumi, 1992)
* Leftism (1995) — #5 UK
* Rhythm and Stealth (1999) — #1 UK
* Stealth Remixes (remixalbumi, 2000)
* A Final Hit: Greatest Hits (kokoelma-albumi, 2005) — #10 UK
* Tourism (livealbumi, 2012)
* Alternative Light Source (2015)

### Singlet
Singlen perässä sen sijoittuminen Britannian singlelistalla
* "Not Forgotten" (1990)
* "More Than I Know" (1991)
* "Release the Pressure" (mukana Earl Sixteen) (1992)
* "Song of Life" (1992) — #59 UK
* "Open Up" (mukana John Lydon) (1993) — #13 UK
* "Original" (mukana Toni Halliday) (1995) — #18 UK
* "Afro-Left" (mukana Djum Djum) (1995) — #22 UK
* "Release the Pressure" (mukana Earl Sixteen & Cheshire Cat) (1996) — #13 UK
* "Afrika Shox" (mukana Afrika Bambaataa) (1999) — #7 UK
* "Dusted" (mukana Roots Manuva) (1999) — #28 UK
* "Swords" (mukana Nicole Willis) (2000)
* "Universal Everything" (2015)
* "Bilocation" (mukana Channy Leaneagh) (2015)
* "Head and Shoulders" (mukana Sleaford Mods) (2015)
* "Bad Radio" (mukana Tunde Adebimpe) (2015)

## Lähteet

## Aiheesta muualla
* Viralliset sivut
Glioblastooma

**Glioblastooma (multiforme)** on neljännen graduksen (asteikko 1–4) eli neljännen pahanlaatuisuusasteen astrosytooma. Se luetaan glioomiin eli aivojen tukisolukossa esiintyviin aivokasvaimiin. Sairauden kanssa voi elää keskimäärin yli vuoden; noin 25&nbsp;% selviää kaksi vuotta ja jotkut kolmekin. Hoitamattomana sairaus on nopeasti tappava. Pitkäaikaista selviytymistä ei esiinny. Kyseessä on yleisin gliooma. Sen palliatiivisen hoitoon voi lukeutua leikkaus, sädehoitoa ja kemoterapiaa. Tavallisimmin glioblastooma ei kehity alemman graduksen astrosytoomasta, mutta tämäkin on mahdollista. Tauti esiintyy yleensä aivokuoren alaisessa valkeassa aineessa. Kyseessä on enimmäkseen aikuisten sairaus. Lapsilla sen kulkuun liittyy tavallista parempi ennuste.

Glioblastoomat kasvavat nopeasti ja leviävät aivoissa. Kuitenkin vain 0,44&nbsp;%:ssa tapauksista syövän on raportoitu levinneen muualle elimistöön kallon ulkopuolelle. Näissä hyvin harvoissa tapauksissa etäpesäkkeitä on havaittu imusolmukkeissa (51&nbsp;%), keuhkoissa ja keuhkopussissa (60&nbsp;%), luustossa (31&nbsp;%) ja maksassa (22&nbsp;%).

## Lähteet
Miamin roomalaiskatolinen arkkihiippakunta

**Miamin roomalaiskatolinen arkkihiippakunta** on katolisen kirkon hiippakunta, jonka alueella ovat Browardin piirikunta, Miami-Daden piirikunta ja Monroen piirikunta Floridassa. Se perustettiin 7. lokakuuta 1958 ja Coleman Carrollista tuli sen ensimmäinen piispa.

## Lähteet
Kira Kener

**Kira Kener** (s. 11. elokuuta 1974 San José, Kalifornia) on yhdysvaltalainen entinen pornonäyttelijä. Hän on toiminut myös *[[Penthouse]]n* mallina ja oli kuukauden Penthouse Pet joulukuussa 2002.

## Ura
Kener työskenteli aluksi stripparina ja vuonna 1998 kysyi agentiltaan, kuinka hän pääsisi esiintymään pornoelokuvien kansikuvissa. Hänen agenttinsa kuitenkin kertoi Kenerin täytyvän esiintyä elokuvissa, jotta pääsisi elokuvien kanteen. Tämä herätti Kenerin kiinnostuksen ja päätyi etsimään töitä Vivid Videolta. Hän sai myös ensimmäisen roolinsa elokuvassa *Nurses* kyseiseltä tuotantoyhtiöltä vuonna 1999. Kener esiintyi elokuvissa aktiivisesti aina vuoteen 2005 saakka, kunnes teki enää satunnaisia rooleja vuoteen 2007 asti.

Elokuvauransa jälkeen Kener palasi takaisin tanssimisen pariin.

## Lähteet

## Aiheesta muualla
*
Vaarallista leikkiä

**Vaarallista leikkiä** () on William K. Howardin ohjaama yhdysvaltalainen draama-/mysteerielokuva vuodelta 1934. Pääosissa ovat William Powell, Myrna Loy, Una Merkel ja Rosalind Russell hänen elokuvadebyyttissään. *Vaarallista leikkiä* perustuu W. E. Woodwardin samannimiseen romaaniin vuodelta 1933, jonka pohjalta Lenore J. Coffee ja Howard Emmett Rogers laativat käsikirjoituksen. Metro-Goldwyn-Mayer -yhtiö tuotti elokuvan.

*Vaarallista leikkiä* -elokuva kertoo asianajajan laiminlyödystä vaimosta, joka alkaa flirttailla toisen miehen kanssa, joka paljastuu gigoloksi. Kun näytti siltä, että nainen ampui tämän kun mies yritti kiristää häntä, mutta toista naista alettiin syytettään rikoksesta.

## Näyttelijät

## Aiheesta muualla
* 
* 
* ''Vaarallista leikkiä'' TCM Movie Databasessa 
*
Makaronesianavokado

**Makaronesianavokado** eli **madeiranavokado** (*Persea indica*) on puu, joka kasvaa Makaronesiassa 400–1&nbsp;300 metrin korkeudessa olevissa laaksoissa laurisilva-metsissä. Se on Kanariansaarilla ja Madeiralla kotoperäinen. Se voi kasvaa 25 metriä korkeaksi. Latva on pyöreä.

Se on aiemmin ollut tärkeä vientiartikkeli nimellä madeiranmahonki.

## Lähteet
Colin Salmon

**Colin Salmon** (s. 6. joulukuuta 1962 Lontoo) on englantilainen näyttelijä. Salmon on näytellyt MI6:n agenttia kolmessa James Bond -elokuvassa (*[[Huominen ei koskaan kuole]]*, *[[Kun maailma ei riitä]]* ja *[[Kuolema saa odottaa]]*). 

## Filmografia

## Lähteet

## Aiheesta muualla
* Colin Salmonin kotisivut  
* 
*
Kiitos ja kunnia – 30v. juhlakokoelma

**Kiitos ja kunnia ‎– 30v. juhlakokoelma** on vuonna 2011 ilmestynyt Yön kokoelmalevy, joka sisältää yhtyeen suurimmat 2000-luvun hitit kuten *[[Rakkaus on lumivalkoinen (kappale)|Rakkaus on lumivalkoinen]]*, *[[Sano että jäät]]*, *[[Pettävällä jäällä]]*, *[[Loisto (kappale)|Loisto]]*, *[[Parrasvalot (kappale)|Parrasvalot]]* sekä *[[Särkyvää]]*, josta mukana on myös Olli Lindholmin ja Suvi Teräsniskan duettoversio. Lisäksi levyllä on neljä uutta kappaletta; singlenäkin julkaistut *[[Onnen hohteessa]]*, *[[Kun nuoruus katoaa]]*, *[[Tällaisina aikoina]]* sekä *Elokuun yöt*. Kappale *Yö* on alun perin julkaistu Popeda-tribuuttialbumilla *[[Da Da (Kuulat sekaisin)]]* vuonna 2008.

Samaan aikaan albumin kanssa ilmestyi myös Ilpo Rantasen yhteistyössä Olli Lindholmin kanssa kirjoittama historiikki *[[Likaiset legendat – 30 vuotta Yötä]]*. Lisäksi yhtye sai juhlavuotensa kunniaksi oman *Loisto*-nimisen viinin, joka tuli Alkon valikoimiin toukokuussa 2011.

## Listamenestys ja myyntiluvut
Kokoelma nousi Suomen viralliselle listalle 21 viikon ajaksi ja oli korkeimmillaan kolmantena. Albumia myytiin yhteensä lähes 36 000 kappaletta eli platinalevyyn oikeuttava määrä.

## Konserttikiertue
Kokoelman lisäksi Yö juhlisti taivaltaan uransa suurimmalla areena- ja hallikiertueella *Kiitos ja kunnia – 30 vuotta likaisia legendoja*. Se alkoi Tallinnan Nokia Kontserdimajasta 30. syyskuuta 2011, jatkuen edelleen Suomessa kuudentoista konsertin verran ja päättyen lopulta Baltic Princess -laivalle. Mukana oli Suomen suurimpia esiintymisareenoita, kuten Helsingin Hartwall Areena, Turun HK-Areena sekä Tampere-talo.

Kiertueen toiseksi viimeinen konsertti Hartwall Areenalta julkaistiin maaliskuussa 2012 DVD:llä *[[Kiitos ja kunnia live –  Hartwall Areena 10.12.2011]]*.

## Kappaleet

### CD 1
#
#
#
#
#
#
#
#
#
#
#
#
#
#
#

### CD 2
#
#
#
#
#
#
#
#
#
#
#
#
#
#
#

## Lähteet
*YÖ: KIITOS JA KUNNIA - 30V. JUHLAKOKOELMA Finnmusic.

### Viitteet

## Aiheesta muualla
* ''Kiitos ja kunnia – 30v. juhlakokoelma'' discogs.com -sivustolla
Tommi Liski

**Tommi Henrik Liski** (s. 17. kesäkuuta 1971 Jokioinen) on suomalainen näyttelijä ja käsikirjoittaja. Liski tunnetaan rooleistaan käsikirjoittamissaan televisiosarjoissa *[[Kimmo (televisiosarja)|Kimmo]]* (2012–2017) ja *[[Kallio (televisiosarja)|Kallio]]* (2010). 

Liski on valmistunut Teatterikorkeakoulusta 1997 ja on koulutukseltaan teatteritaiteen maisteri. Jatko-opintoja hän suoritti Yhdysvalloissa ensin Stella Adler Studiossa ja sitten Los Angelesissa Lee Strasberg Theatre and Film Institutessa. Liski on näytellyt muun muassa Koko-teatterissa, Kajaanin kaupunginteatterissa, Kuopion kaupunginteatterissa ja Vaasan kaupunginteatterissa.

Liski palkittiin vuoden käsikirjoittajan Kultaisella Venlalla 2012 yhdessä Petja Peltomaan kanssa televisiosarjasta *[[Kimmo (televisiosarja)|Kimmo]]*.
 
## Filmografia
### Elokuvat

### Televisiosarjat

## Lähteet
Director’s cut

**Director’s cut** tarkoittaa seuraavia asioita:

* ohjaajan versio, elokuvasta tehty leikkausversio
* *[[The Director’s Cut]]*, Fantômas-yhtyeen studioalbumi vuodelta 2001
* *[[Director’s Cut (albumi)|Director’s Cut]]*, Kate Bushin albumi vuodelta 2011.
Kerli Kyllönen

**Kerli Kyllönen** on suomalainen näyttelijä. Hänen ensimmäinen elokuvaroolinsa oli Aleksi Mäkelän elokuvassa *[[Kotirauha (elokuva)|Kotirauha]]* vuonna 2011, jossa hän esitti päähenkilön tytärtä Annikaa. Kyllönen esiintyi myös Mäkelän seuraavassa elokuvassa *[[Kaappari (elokuva)|Kaappari]]*.
__NOTOC__
## Filmografia
### Elokuvat

### Televisiosarjat

## Lähteet
Jesse Lustberg

**Jesse Lustberg** (s. 2. elokuuta 1986 Kouvola) on suomalainen jääkiekkopuolustaja, joka pelaa Mestis-joukkue KooKoossa. Lustberg on pelityyliltään peruspuolustaja. Hänen vahvuuksiin kuuluu kova laukaus, omilla vahvuuksilla pelaaminen ja joukkuepelaaminen. Hänen heikkouksiin kuuluu tilanteiden ennakointi, sijoittuminen, kulmaväännöt sekä ajoittainen ylipelaaminen. Lustberg saa vastuuta alivoimalla.

## Ura
### Seuraura
Lustberg on KooKoon oma kasvatti. Hän pelasi juniorina myös kauden 2002–2003 Espoo Bluesin B-nuorissa. Kaudella 2004–2005 Lustberg teki KooKoossa Mestis-debyyttinsä pelatessaan kauden avausottelun, mutta hän pelasi kuitenkin pääosin A-nuorissa. Lustberg oli tehoilla 10+27=37 koko A-nuorten I-divisioonan tehokkain puolustaja tehoilla 10+27=37. Kaudella 2005–2006 hän pelasi KooKoon Mestis-joukkueessa vain 13 runkosarjaottelua ilman tehopisteitä. Lustberg pelasi kautensa vielä suurimmaksi osaksi joukkueen A-nuorissa olleen tehoilla 8+16=24 jälleen A-nuorten I-divisioonan tehokkain puolustaja. Hän pelasi kauden aikana miesten pelejä myös neljä ottelua lainalla Suomi-sarjajoukkue Imatran Ketterässä.

Kaudella 2006–2007 Lustberg pelasi KooKoon Mestis-joukkueessa 27 runkosarja- ja kaksi playoff-ottelua tehoin 2+1=3, mutta osa kaudesta kului vielä joukkueen A-nuorissa. Kaudella 2007–2008 Lustberg murtautui KooKoon Mestis-kokoonpanoon ja teki 41 runkosarja- ja kuudessa playoff-ottelussa tehot 3+2=5. Hän siirtyi kaudeksi 2008–2009 Savonlinnan Pallokerhoon, jossa Lustberg teki Mestiksen yhden kauden piste-ennätyksensä tehoilla 3+5=8.

Toukokuussa 2009 Lustberg teki sopimuksen Ranskan pääsarjassa Ligue Magnusissa pelaavan Ducs de Dijonin kanssa. Yhden siellä vietetyn vuoden jälkeen hän palasi kaudeksi 2010–2011 kasvattajaseuraansa KooKoohon. Toukokuussa 2011 Lustberg teki vuoden mittaisen jatkosopimuksen joukkueen kanssa. Kauden 2011–2012 päätteeksi hän voitti Mestis-pronssia. Lustberg vahvisti kauden aikana myös neljän Suomi-sarjan karsintaottelun ajan KooKoon yhteistyöjoukkue KooKoo-65:tä. Huhtikuussa 2012 hän teki vuoden mittaisen jatkosopimuksen KooKoon kanssa.

### Maajoukkueura
Lustberg on pelannut kolme poikien maaottelua.

## Tilastot

## Lähteet
*
*
*
*

### Viitteet
Miskitot

**Miskitot** on keskiamerikkalainen kansa, joka elää Moskiittorannikolla Hondurasissa ja Nicaraguassa. Miskitoiden kulttuuri on saanut paljon vaikutteita englantilaisilta, ja se poikkeaakin monessa suhteessa muun Keski-Amerikan espanjalaisvaikutteisesta kulttuurista. 

## Asuinalueet

Miskitojen kotimaa on Moskiittorannikko, noin 65 kilometriä leveä ja 360 kilometriä pitkä alue Keski-Amerikan itärannikolla. Se ulottuu Kaakkois-Nicaraguasta San Juan -joelta Hondurasin pohjoisrannikon Brus Lagunaan. Miskitoasutus on keskittynyt pääasiassa Nicaraguan koillisiin ja Hondurasin itäisiin osiin, kaivoskaupunkien ja jokivarsien ympärille. Hondurasissa alueet kuuluvat Gracias a Diosin departementtiin ja Nicaraguassa Región Autónoma del Atlántico Norteen sekä Región Autónoma del Atlántico Suriin. Miskitojen pääkaupunki ja kulttuurikeskus on Waspán. Muita merkittäviä kaupunkeja ovat Puerto Cabezas ja Puerto Lempira.

## Historia
Eurooppalaiset hävittivät Keski-Amerikassa useita alkuperäiskansoja, mutta miskitot säästyivät tuholta. Kun suurin osa Keski-Amerikkaa sai vaikutteita lähinnä espanjalaisilta, miskitoihin vaikuttivat enemmän britit. 1600-luvulla erään miskitopäällikön poika kävi opiskelemassa Englannissa ja englantilaiset alkoivat värvätä miskitoja joukkojensa avuksi. Englantilaisten ja miskitojen suhde vahvistettiin, kun 1687 perustettiin Miskitojen kuningaskunta.

Moskiittorannikosta tuli Britannian protektoraatti 1740, mutta alueelle saapui ensimmäinen brittivirkamies vasta 1844. Rannikolle saapui 1849 saksalaisia herrnhutilaisia lähetyssaarnaajia, ja heitä seurasi baptisteja ja muita kristittyjä. Kun miskitot kääntyivät protestanteiksi ja englannin opetus alkoi, Moskiittorannikon kulttuuri erkani entisestään muusta Keski-Amerikasta. Nicaragua ja Honduras itsenäistyivät 1835, mutta Moskiittorannikko pysyi edelleen brittien hallinnassa. Lopulta Clayton–Bulwer–sopimus määritti 1850 rannikon pohjoisosan Hondurasille ja eteläosan Nicaragualle.

Sandinistihallinnon aikana 1980-luvun alussa Nicaraguan miskitoiden keskuuteen levisi itsenäisyyshaaveita. Nicaraguasta karanneet Misurata-järjestön jäsenet tekivät yhteistyötä Yhdysvaltain tukemien contrien kanssa. Sandinistien joukot iskivät Moskiittorannikolle ja pakottivat noin 85&nbsp;000 asukasta pakenemaan kodeistaan. Vuoteen 1985 mennessä osapuolet tekivät rauhan ja suurin osa pakolaisista pystyi palaamaan takaisin. Nicaragua antoi samalla miskitoille rajatun itsehallinnon, takuut kulttuurin koskemattomuudesta ja mahdollisuuden vaikuttaa alueen luonnonvarojen käyttöön.

## Lähteet
*
*

### Viitteet

## Aiheesta muualla
Timo-Pekka Heikkinen

**Timo-Pekka Heikkinen** (s. 21. maaliskuuta 1985 Jyväskylä) on suomalainen jääkiekkoilija, joka pelaa Suomi-sarjajoukkue Nokian Pyryssä. Hän on pelipaikaltaan oikea laitahyökkääjä. Heikkinen pelityyliltään kahden suunnan hyökkääjä. Hän laukoo oikealta.

## Ura
Heikkinen on JYPin kasvatti. Hän voitti joukkueen B-nuorissa SM-hopeaa vuonna 2002 ja kaudella 2002–2003 sisäisen pistepörssin tehoilla 12+12=24. JYPin A-nuorissa Heikkinen voitti Suomenmestaruuden vuonna 2006, SM-hopeaa vuonna 2004 ja SM-pronssia vuonna 2005. A-juniori-iän päätyttyä hän siirtyi JYPin SM-liigajoukkueen päävalmentajan Matti Alatalon ehdotuksesta kaudeksi 2006–2007 Mestis-joukkue Forssan Palloseuraan, jossa tulokaskausi toi 43 runkosarjaottelussa tehot 3+2=5. Joukkue putosi kauden päätteeksi kuitenkin sarjatasoa alemmas Suomi-sarjaan, jossa Heikkinen pelasi kauden 2007–2008 kotikaupungissaan D-Kiekon riveissä. Hän oli alkulohko ja varsinainen Suomi-sarjan yhteenlaskettuna tehoilla 18+27=45 joukkueen paras pistemies ja syöttäjä. Heikkinen voitti keväällä 2008 Suomi-sarjan mestaruuden ja oli nostamassa D-Kiekkoa Mestikseen.

D-Kiekko muutti Mestikseen noustua nimensä D Teamiksi kaudeksi 2008–2009. Heikkinen haki monen muun pelaajan tavoin joukkueesta pelipaikkaa try-outin kautta, jonka päätteeksi hän sai sopimuksen. Heikkinen voitti D Teamin runkosarjan sisäisen piste- ja maalipörssin tehoilla 11+23=34, kuten myös kevään 2009 pudotuspeleissä kolmella osumallaan. Hän pelasi kauden aikana myös kaksi SM-liigaottelua JYPissä. Hän teki liigadebyyttinsä 12. joulukuuta 2008 Tampereen Ilvestä vastaan. Heikkinen teki ottelussa myös liigauransa ensimmäisen ja toistaiseksi ainoan maalinsa. Maaliskuussa 2009 hän teki kolmivuotisen jatkosopimuksen D Teamin kanssa.

Heikkisestä tuli kaudella 2009–2010 D Teamin varakapteeni. Hän oli 12 osumallaan joukkueen kolmanneksi paras maalintekijä ja hän voitti Mestis-hopeaa keväällä 2010. Heikkinen pelasi taas kaksi ottelua JYPissä ja teki yhden syöttöpisteen. Kaudella 2010–2011 hän voitti taas D Teamin sisäisen pistepörssin tehoilla 13+17=30. Heikkinen voitti kauden päätteeksi Mestis-pronssia. Kaudeksi 2015–2016 hän siirtyi vuoden mittaisella sopimuksella Suomi-sarjajoukkue Nokian Pyryyn.

Maaliskuussa 2011 Heikkinen teki vuoden mittaisen sopimuksen KooKoon kanssa. Hän voitti Mestis-pronssia keväällä 2012. Huhtikuussa 2012 Heikkinen teki joukkueen kanssa vuoden mittaisen jatkosopimuksen. Kaudella 2012–2013 hän jakoi lukemalla +10 KooKoon sisäisen tehopörssin voiton Jarno Lippojoen kanssa ja voitti kauden päätteeksi Mestis-hopeaa. Kausi 2013–2014 päättyi Mestiksen-mestaruuteen ja kausi 2014–2015 Mestis-hopeaan.

Kaudeksi 2015–2016 Heikkinen siirtyi vuoden mittaisella sopimuksella Suomi-sarjajoukkue Nokian Pyryn riveihin. Siirron taustalla oli myös hänen perheensä muuttaminen Ylöjärvelle siviilitöiden myötä. Kaudella 2016–2017 Heikkinen jakoi 27 osumallaan koko Suomi-sarjan maalipörssin voiton joukkuetoverinsa Antti Hildénin kanssa.

## Tilastot

## Lähteet
*
*

### Viitteet
Sua ilman

**Sua ilman** on Erkki Junkkarisen albumi vuodelta 1990.

## Kappaleet
* Sua ilman
* Mustat silmät
* Romanialainen kitara
* Rakkautta ei se ollutkaan
* Rakkauden satu
* Unohtumaton ilta
* Jos sä saisit sydämein
* Moskovan valot
* Pieni punainen mökki
* Käymme yhdessä ain
* Mona Lisa
* Kun paljon antaa
* Poika varjoiselta kujalta
IFBB

**International Federation of BodyBuilding and Fitness** (**IFBB**) on vuonna 1946 nimellä **International Federation of Bodybuilders** perustettu kehonrakennuksen ja fitness-urheilun urheilujärjestö. Sen perustajat ovat kanadalaiset veljekset Joe ja Ben Weider.

IFBB:n presidentti on espanjalainen Dr. Rafael Santonja ja järjestön päämaja sijaitsee Espanjan Madridissa.

IFBB:hen kuului 199 jäsenmaata kesäkuussa 2020. IFBB kuuluu myös maailman urheilujärjestöjen liittoon GAISF:iin (General Assosiation of International Sports Federations) ja se on yksi IWGA:n (International World Games Assosiation) perustajajäsenistä.

## IFBB Suomessa
IFBB:tä edustaa Suomessa Suomen Fitnessurheilu ry.

## Lähteet

## Aiheesta muualla
* IFBB Kattojärjestö
* Suomen Fitnessurheilu ry IFBB:n edustaja Suomessa
Koriokarsinooma

**Koriokarsinooma** on trofoblastisairaus, istukan syöpä. Sairastuneella on taustalla tyypillisesti raskaus, keskenmeno tai rypäleraskaus. Kansainvälisesti sairautta tavataan yhden synnytyksen kohdalla 16&nbsp;000:sta. Vain vähemmistö syövän saaneista naisista synnyttää normaalin tai elävän lapsen. Suurin sairastumisriski on yli 40-vuotiailla. Oireena on yleisimmin verinen vuoto kohdusta. Raskauteen liittyvä koriokarsinooma leviää hyvin usein keuhkoihin. Hengenahdistus tai keuhkonsisäisen verenvuodon aiheuttama etenevä veriyskä saattaa olla oireena keuhkometastaasista. Lisäksi syöpä saattaa levitä esimerkiksi maksaan tai aivoihin; näissä tapauksissa ennuste on huono. Ajoissa havaittuun koriokarsinoomaan solunsalpaajat kuitenkin tehoavat hyvin. Muita hoitomuotoja ovat leikkaus ja sädehoito.

## Muita koriokarsinoomia
Toisinaan koriokarsinooma saattaa saada alkunsa muualta kuin istukasta. Esimerkiksi munasarjan primaarisia koriokarsinoomia tavataan paitsi raskauteen liittyvinä, myös muissa yhteyksissä. Miehillä esiintyy kiveksen koriokarsinoomaa, johon sädehoito sekä kemoterapia tehoavat huonosti ja johon liittyy korkea kuolleisuus useimpien raporttien mukaan. Kaikista kivessyövistä koriokarsinoomia on yksi prosentti. Kiveksen koriokarsinooma syntyy erilaistuneesta kasvainkudoksesta, jonka muodostavat sukusolujen esiasteet.

Erittäin harvoissa tapauksissa koriokarsinooma voi saada alkunsa esimerkiksi keuhkoista.

## Lähteet
Sant’Erasmo

**Sant’Erasmo** on saari Italiassa Venetsian laguunissa. Se sijaitsee Lidon pohjoispuolella ja Venetsian koillispuolella.

Saari oli 700-luvulla Muranoon liittyvä satama, mutta se tunnetaan lähinnä kauppapuutarhoistaan. Saarta kiertävät raunioituneet linnoitteet, muun muassa *Torre Massimiliana* (Maximilianan torni). Linnoituksia on ollut saaressa jo 1500-luvulla. Venetsian tasavallan kaatumisen jälkeen ranskalaiset rakensivat sinne 1811–1814 tukikohdan. Napoleonin kärsittyä tappion Itävallan arkkihertua Maximilian Austria Este rakennutti sinne tornin vuosina 1843–1844 ja pakeni sinne kapinan aikaan. Tornin pohja on monikulmainen ja halkaisijaltaan 25&nbsp;m, ja sitä ympäröi kaivanto. Yläosaan mahtuu 13 tykkiä. Italian armaija käytti sitä vielä ensimmäisen maailmansodan aikana.

Kesällä siellä järjestetään soutukilpailu. Sant’Erasmo tunnetaan myös sitä ympäröivän laguunin hiekkasärkkien kahlaajista.


Sant'Erasmo (island) Via delle Motte 45.458036, 12.407726.jpg|Ruskea ja kapea kanavat saaren.
Sant'Erasmo (island) Via delle Motte 45.455718, 12.402925.jpg|Artisokka istutukset.

## Aiheesta muualla

*Satelliittikuva, Google Maps
Vasili Nejelov

**Vasili Nejelov** (, 1722–1782) oli venäläinen arkkitehti. Monia hänen romantiikkaa tai uusklassismia edustavia rakennuksiaan on Pietarin seudulla. Myös hänen pojistaan Ilja Nejelovista ja Pjotr Nejelovista tuli arkkitehteja.

Nejelov oli Savva Tševakinskin oppipoika ja työskenteli tämän ja Bartolomeo Rastrellin kanssa Tsarskoje Selon rakennusprojektissa. Nejelov kävi opintomatkalla Englannissa 1770 ja ihastui sikäläisiin maisemapuutarhoihin. Hän pääsi suunnittelemaan Katariinan puiston maisemapuutarhan paviljonkeineen ja Pietarin keskustaan Marmorisillan palladiolaiseen tyyliin.

## Lähteet
Morning Glory (vuoden 2010 elokuva)

**Morning Glory** on Roger Michellin ohjaama romanttinen draamakomedia vuodelta 2010. Elokuvan pääosia näyttelevät Rachel McAdams, Harrison Ford, Diane Keaton, Patrick Wilson, Ty Burrell ja Jeff Goldblum. Cameoroolin elokuvassa tekevät Chris Matthews, Morley Safer, Bob Schieffer ja Elaine Kaufman.

## Aiheesta muualla
*Virallinen sivusto 
*
Pilosyyttinen astrosytooma

**Pilosyyttinen astrosytooma** on astrosyyteistä syntyvä hyvänlaatuinen aivokasvain, graduksen I astrosytooma. Sairaus etenee hitaasti, mutta kasvaimesta voi tulla hyvin kookas. Kyseessä on lapsilla yleisimmin tavattu hyvänlaatuinen aivokasvain, ja sitä esiintyy myös nuorilla aikuisilla.

Pilosyyttinen astrosytooma voi aiheuttaa esimerkiksi tasapaino- ja koordinointiongelmia ja mahdollisen vesipään kehittyessä esimerkiksi päänsärkyjä, pahoinvointia, oksentelua ja näön sumenemista. Osalla potilaista esiintyy puheen ongelmia tai kouristelua. Graduksen I astrosytooma ei välttämättä vaadi hoitoa, mutta tarvittaessa leikkaus yleensä parantaa potilaan. Joskus saatetaan joutua turvautumaan sädehoitoon. 94 % kasvaimen saaneista on elossa kymmenen vuoden kuluttua, joten kyseessä on ennusteeltaan paras gliooma. Kasvaimen leviäminen tai uusiutuminen on äärimmäisen harvinaista.

## Lähteet
Senegalin departementit

**Senegalin departementit** () ovat Senegalin toisen tason hallinnollisia yksiköitä. Departementit muodostavat alueita, ja jakautuvat arroundisementteihin. Departementteja on Senegalissa 34.

## Departementit

## Lähteet
*Découpage administratif
Astrix

**Astrix** (oik. **Avi Shmailov**, hepreaksi אבי שמיילוב; s. 5. joulukuuta 1981) on Israelista kotoisin olevan psykedeelisen trancen tuottaja ja DJ. Hän syntyi vuonna 1981 Neuvostoliitossa Kaukasusvuorten alueella, mutta muutti myöhemmin Tel Aviviin. Hän kuuluu suurimpiin israelilaisiin psytrancessa vaikuttaviin artisteihin. Shmailov on myös työskennellyt muun muassa Infected Mushroomin, Alien Projectin ja Atomic Pulsen kanssa. Alien Projectin kohdalla hän on työskennellyt kolmella albumilla, mutta tuottaja Ari Linker ei ollut antanut tästä mainintaa. Samankaltaisen nimen takia Astrix saatetaan yhdistää Asterix-sarjakuvahahmoon, mutta hänen omien sanojensa mukaan yhteyttä ei ole.

## Varhainen ura
Astrix alkoi soittaa DJ:nä jo varhaisella iällä 1995. Aluksi hän soitti vaihtoehtorockia. Hän löysi nykyisen musiikkityylinsä trancejuhlissa, joissa häneen teki vaikutus musiikin energisyys ja sen vahva vaikutus yleisöön. Hän alkoi soittaa itsekin samanlaista Goa-tyylistä trancea. Ensimmäiset Astrixin julkaisemat kappaleet olivat ”In Peace” ja ”Eakhis World”. Hänen debyyttialbuminsa *Eye to Eye* ilmestyi vuonna 2002 HOMMega-levy-yhtiön julkaisemana. Tässä vaiheessa Shmailovin tyyli alkoi muistuttaa ”Full Oniksi” kutsuttua psykedeelisen trancen alagenreä, joka on ”rankempaa” ja intensiivisempää tanssittavaa kuin tavallinen psytrance. Vuonna 2004 julkaistiin Astrixin toinen albumi *Artcore*.

## Diskografia
* Eye to Eye (2002, HOM-Mega)
* Artcore (2004, HOM-Mega)
* Future Music (2007, HOM-Mega)
* Red means Distortion (2010, HOM-Mega)

#### Singlet/EP:t
* Coolio (2004, HOM-Mega)
* Future Music EP (2007, Spiraltrax Label Group)
* Closer to Heaven (2007, Tokyo Productions)
* Acid Rocker (2010, HOM-Mega)
* Lost Inside [Outsiders remix] (2011, HOM-Mega)
* Reunion (2011, Plastik Park) 

## Lähteet

## Aiheesta muualla
# http://www.facebook.com/Astrix.Official
# http://www.myspace.com/astrixmusic
# http://www.djmag.com/top100/detail/2735/6
# http://artists.letssingit.com/astrix-76zxs/biography
Rob Roy

**Rob Roy** on Michael Caton-Jonesin ohjaama historiallinen elokuva vuodelta 1995. Elokuva sijoittuu Skotlannin ylämaalle. Liam Neeson esittää pääosassa Robert Roy MacGregoria, Robin Hoodiin rinnastettua klaanipäällikköä, joka joutuu ryhtymään lainsuojattomaksi koettuaan vääryyksiä.

Tim Roth oli roolistaan parhaan miessivuosan Oscar-ehdokkaana.

## Näyttelijät

Lähde: 

## Lähteet
Smolnan luostari

**Smolnan luostari** on entinen ortodoksinen nunnaluostari ja sen alueella sittemmin sijainnut tyttökoulu Pietarissa Nevajoen varrella. Nykyisin luostarin katedraalia käytetään konserttisalina ja muissa rakennuksissa on valtion ja yliopiston laitoksia.

## Luostari
Keisarinna Elisabet tilasi luostarin arkkitehti Francesco Bartolomeo Rastrellilta ja ajatteli asettua sinne viettämään vanhuuden päiviään. Suunnitellusta kellotornista oli tarkoitus tulla Pietarin ja koko Venäjän korkein rakennus. Keisarinnan kuolema vuonna 1762 esti Rastrellia toteuttamasta tätä suunnitelmaa. 

## Arkkitehtuuri
Suuri kaksikerroksinen luostarisellien rajaamaa aukio ympäröi massiivista sisäpihaa, jonka keskellä seisoo mahtava viisikupolinen katedraali. Rakennuksen runsas koristelu saa sen näyttämään yhdestä kivestä leikatulta. 

Katedraali valmistui vasta 1830-luvulla arkkitehti Vasili Stasovin viimeistelemänä. Rakennuksissa oli luostari vain vuosina 1744–1764.

## Koulu
Elisabetin kuoltua ja rakennuksen valmistuttua Katariina Suuri muutti suunnitelmia, ja rakennuksesta tulikin Venäjän ensimmäinen tyttökoulu, jossa ylhäiset neidot saivat koulutuksensa viimeisen silauksen ennen astumistaan seurapiirielämään. Kun koulu laajeni, vanhan alkuperäisen sinivalkoisen luostarirakennuksen viereen rakennettiin keltainen koulurakennus, Smolnan instituutti. 

### Vallankumouksen jälkeen
Smolnan instituuttia käytettiin Lokakuun vallankumouksen päämajana, jossa Lenin piti toimistoaan 124 päivän ajan. Toisen maailmansodan jälkeen rakennus toimi Leningradin nyky- ja huomispäivän museona.

## Lähteet

## Aiheesta muualla
Glasgow Clan

**Glasgow Clan** (heinäkuuhun 2018 saakka **Braehead Clan**) on jääkiekkojoukkue Renfrew'sta, Skotlannista. Joukkue pelaa Ison-Britannian pääsarjassa Elite Ice Hockey Leaguessa. Kotipelit joukkue pelaa Braehead Arenalla, Glasgow'ssa.

## Joukkue kaudella 2025–2026

### Valmennus & Joukkueenjohto
* **Päävalmentaja:** Mike Sirant 
* **Apu- & Maalivahtivalmentaja:** Fabian Dahlem 
* **Pelaaja-valmentaja:** Robert Lachowicz 
* **Huoltopäällikkö:** Jamie Douglas 
* **Toimitusjohtaja:** Russell Smith 

*Lähde: EliteProspects*

## Lähteet

## Aiheesta muualla
*Joukkueen viralliset kotisivut
*Elite League
Glossektomia

**Glossektomia** tarkoittaa kielen kirurgista poistoa. Sitä käytetään kielisyövän hoidossa, jossa poisto on yleensä vain osittainen. Toimenpiteen aikana potilas on yleisanestesiassa, ja sen jälkeen hän viettää sairaalassa yleensä seitsemästä kymmeneen päivää. Ensimmäisten 24–48 tunnin aikana moni potilas on hapen antamisen tarpeessa.

Glossektomian jälkeen potilas saa nesteitä nenästä mahalaukkuun kulkevalla letkulla ennen kuin kykenee jälleen syömään suun kautta. Toimenpidettä seuraa usein sädehoito, jolla pyritään tuhoamaan jäljelle mahdollisesti jääneet syöpäsolut.

Glossektomiaan liittyy omat riskinsä. Näihin lukeutuu verenvuoto kielestä, joka voi johtaa hengitystien tukkeutumiseen. Onnistunut glossektomia on taudin parantava hoito ja parantaa myös kykyä syödä. Puheen laatu palautuu yleensä erittäin hyväksi, jos ainakin kolmasosa kielestä on säilynyt. Jos koko kieli on jouduttu poistamaan ja korvaamaan proteesilla, pysyy syöminen ja puhuminen hyvin hankalana.

Alle 60 % potilaista, joille glossektomia on toteutettu, elää vielä viisi vuotta myöhemmin.

Osittaisesta glossektomiasta käytetään myös nimitystä hemiglossektomia.

## Lähteet
Dundee Stars

**Dundee Stars** on jääkiekkojoukkue Dundeesta, Skotlannista. Joukkue pelaa Ison-Britannian pääsarjassa Elite Ice Hockey Leaguessa. Kotipelit joukkue pelaa Dundee Ice Arenalla, Dundeessa, Camperdownin kaupunginosassa.

## Joukkue

### Valmennus & Joukkueenjohto
* **Päävalmentaja & Toimitusjohtaja:** Marc LeFebvre 
* **Pelaajavalmentaja:** Drydn Dow 
* **Fysiikkavalmentaja:** Airlie Beveridge 
* **Huoltopäällikkö:** Kevin Ward 

*Lähde: EliteProspects*

## Lähteet

## Aiheesta muualla
*Dundee Starsin Clan viralliset kotisivut
Solitude

”**Solitude**” on Duke Ellingtonin säveltämä ja Irving Millsin ja Eddie DeLangen sanoittama jazzkappale. Ellingtonin orkesteri nauhoitti kappaleen ensimmäisen kerran tammikuussa 1934, ja vuonna 1935 sekä hänen että Irving Millsin yhtyeen Mills Blue Rhythm Bandin nauhoitukset nousivat listoilla kymmenen kärkeen. Ensimmäisen lauletun version Ellington nauhoitti vuonna 1940 laulaja Ivie Andersonin kanssa.

Laulusta tuli Ellingtonin siihen mennessä menestynein sävellys sekä äänitysten että nuottijulkaisujen myynnillä mitattuna. Se voitti 2&nbsp;500 dollarin arvoisen ASCAP Awardin vuoden 1934 parhaana populaarimusiikin kappaleena.

Ellington sävelsi usein kappaleita erityisesti tiettyä yhtyeen soittajaa silmällä pitäen. ”Solitudessa” hän antoi runsaasti soolotilaa omalle pianolleen.
 
Kappale on usein levytetty jazzstandardi. Sen ovat nauhoittaneet muun muassa Billie Holiday, Johnny Hodges ja Thelonious Monk. Ella Fitzgerald lauloi sen Ellingtonin hautajaisissa vuonna 1974.

## Lähteet
*
*

### Viitteet
H. G. Francis

**Hans Gerhard Franciskowsky** (14. tammikuuta 1936 – 3. marraskuuta 2011) oli saksalainen viihdekirjailija, joka kirjoitti erityisesti tieteiskirjallisuutta ja kuunnelmia. Hän käytti useita kirjailijanimiä, tavallisimmin nimeä **H. G. Francis**, mutta myös G. Francis, H. G. Francisco, Gunther Frank, Peter Bars, R. C. Quoos-Raabe, Frank Sky, Hans G. Stelling ja Ted Scott.

Francis oli sodan jälkeisen Saksan tuotteliaimpia kirjailijoita. Hän kirjoitti yli 400 romaania ja noin 600 kuunnelmaa. Hänen tuotantoonsa kuuluu 300 jaksoa tieteissarjasta *[[Perry Rhodan]]* ja sen spin-offeista, ja omassa nuorten tieteissarjassaan *[[Commander Perkins]]*.

Kasettikuunnelmien aikaan 1980-luvulle saakka hän kirjoitti satoja mukaelmia ja alkuperäiskuunnelmia nuortensarjoihin *[[3 etsivää]]*, *[[Viisikko]]*, *[[TKKG]]* ja *[[Masters of the Universe]]*. Kuunnelmia on myyty yhteensä yli 120 miljoonaa kappaletta, ja hän sai niistä kultalevyn 120 kertaa ja platinalevyn kuusi kertaa. 

## Suomenkielisiä julkaisuja
* Barbie : Barbie ja pieni Söpö-koira (*Barbie und der kleine Hund Taps*), Kirjalito, 1988  [Moniviestin]

## Kirjallisuutta
* Hans Joachim Alpers, Thomas M. Loock: *Interview mit H. G. Francis.* In: Hans Joachim Alpers und Thomas M. Loock (eds.), *Lesebuch der deutschen Science Fiction 1984* (Edition Futurum Bd. 4), Corian Verlag, Meitingen 1983, .

## Lähteet

## Aiheesta muualla
* H. G. Francis  sarjan Perry-Rhodan sivulla
* H. G. Francis Perrypedia-wikissä
Sylkirauhassyöpä

**Sylkirauhassyöpä** on sylkirauhasista alkunsa saava syöpäsairaus. Mukoepidermoidikarsinooma, adenokystinen karsinooma ja asinussolukarsinooma ovat yleisimpiä sylkirauhassyöpätyyppejä, ja jokin näistä on noin kahdella kolmasosalla sairastuneista.

Useimmat sylkirauhaskasvaimet ovat hyvänlaatuisia, ja syöpä on harvinainen. Pahanlaatuiseen kasvaimeen sairastumisen syy on yleensä tuntematon, mutta ikääntyminen, sädehoito pään ja kaulan alueelle sekä tietyt työperäiset altistukset lisäävät sen riskiä. Tauti voi olla oireeton, tai siitä voi olla merkkinä esimerkiksi tyypillisesti kivuton kyhmy tai nielemisvaikeudet.

Vaikka alkoholinkäytöllä ja tupakoinnilla on yhteys pään ja kaulan alueen syöpiin, sylkirauhassyöpä tekee tähän poikkeuksen. Hyvänlaatuisen Warthinin tuumorin riski kuitenkin on tupakoitsijoilla huomattavasti kasvanut.

56&nbsp;% sylkirauhassyöpään sairastuneista elää viiden vuoden kuluttua diagnoosista. Eri kasvaintyyppien välillä on kuitenkin huomattavia eroja; asinussolukarsinooman suhteellinen viisivuotisennuste on 96&nbsp;%.

## Lähteet
Karkalin luonnonpuisto

**Karkalin luonnonpuisto** on luonnonpuisto Lohjan kaupungissa entisen Karjalohjan kunnan alueella Uudenmaan maakunnan länsiosassa. Puiston pinta-ala on yksi neliökilometri, ja se on perustettu vuonna 1964. Luonnonpuisto sijaitsee Lohjanjärveen työntyvän pitkän Karkalinniemen kärjessä. Se on perustettu suojelemaan erityisesti eteläsuomalaista lehtoluontoa. Alue siirtyi Metsäntutkimuslaitokselta Metsähallituksen hallintaan vuoden 2002 alussa. Luonnonpuisto kuuluu samaan Natura-alueeseen läheisten Suuriniemen kärjen, Niemensaaren, Haapasaaren, Ämmänuuninkallion, Mailankallion ja Rinnemäen luonnonsuojelualueiden kanssa. 

Puisto on avoinna retkeilijöille, mutta siihen saa tutustua vain merkityillä reiteillä. Merkittyjä reittejä on noin kuusi kilometriä, ja ne muodostavat eripituisia rengasreittejä. Rantautuminen puistoon on sallittu vain yhdellä rantautumispaikalla. Yöpyminen ja tulenteko puistossa on kokonaan kielletty. Vuonna 2023 Karkalin luonnonpuistossa kävi 5&nbsp;300 kävijää.

Karkalinniemellä on ollut pysyvää asutusta 1500-luvulta lähtien. Nykyisen luonnonpuiston alueella sijaitsi kolme torppaa: Lepola, Tuomihieta ja Kukinhuone, joista viimeinen, Lepolan torppa, oli asuttu 1910-luvulle saakka. Arkkipiispa Gustaf Johansson rakennutti niemen kärkeen huvimajan vuonna 1902 ja raivautti alueelle polkuja pähkinöiden keruuta varten. Nykyisin alueen rakennuksista on jäljellä vain jäänteitä.

Karkalinniemen kallioperä on kalkkipitoista. Luonnonpuisto on lähes kokonaan lehtometsää ja etenkin pähkinäpensas kasvaa alueella runsaana. Suota on noin kaksi hehtaaria. Alueen keskellä on pieni niitty, joka pidetään niittämällä avoimena. Rannat ovat paikoin jyrkän kallioisia. Alueen kasvilajisto on huomattavan runsas. Puistosta on esimerkiksi tavattu 11 kämmekkälajia, joista merkittävin lienee punavalkku. Pesiviä lintulajeja on noin 40. Selkärangattomista maininnan arvoisia ovat suomenlehtovähämittari sekä suorasuusulkukotilo.

Metsäkuusi on runsastunut voimakkaasti luonnonpuiston lehdoissa. Vuosina 2007–2009 Metsähallitus teki lehtojenhoitoa viidesosalla luonnonpuiston pinta-alasta. Työssä raivattiin edustavien lehtolaikkujen sekä lehtipuiden ympäriltä kuusia. Metsähallituksen mukaan metsänhoidolla parannettiin alueen lehtojen uhanalaisten eliöiden ja vaateliaan kasvillisuuden elinoloja. Kuusia oli kaadettu luonnonpuistosta viimeksi 1980-luvulla.

## Lähteet

## Aiheesta muualla
* Karkalin luonnonpuisto Metsähallituksen sivuilla
* Karkalin luonnopuistossa toukokuun kuumana yönä Retkipaikka.fi
John Opel

**John Roberts Opel** (5. tammikuuta 1925 Kansas City, Missouri, Yhdysvallat – 3. marraskuuta 2011 Fort Myers, Florida, Yhdysvallat) oli yhdysvaltalainen yritysjohtaja. Hän toimi IBM:n johtotehtävissä 1974–1986. Hänen ja Mary Maxwell Gatesin keskustelujen ansiosta tämän pojan Bill Gatesin yritys Microsoft suunnitteli käyttöjärjestelmän IBM:n ensimmäiseen henkilö­kohtaiseen tieto­koneeseen.

## Lähteet
Gunilla von Post

**Gunilla von Post** (10. heinäkuuta 1932 – 14. lokakuuta 2011) oli ruotsalainen julkisuuden henkilö. Hän on kirjoittanut kirjan *Love, Jack* (1997), jossa väittää hänellä olleen 1950-luvulla suhde John F. Kennedyn kanssa. Vuonna 2010 hän huutokauppasi kirjeitä, joita hän sanoo Kennedyn hänelle kirjoittamiksi.

## Lähteet
*Times Online 
*Svenska Dagbladet
*Legacy.com
Pierre-Célestin Nkou

**Pierre-Célestin Nkou** (8. marraskuuta 1927 – 16. toukokuuta 1983) oli kamerunilainen roomalaiskatolinen piispa. Hänet vihittiin papiksi Doualan hiippakuntaan 15. huhtikuuta 1956 ja nimitettiin Sangméliman hiippakunnan piispaksi 18. tammikuuta 1963. Piispaksi vihkiminen seurasi 2. kesäkuuta. Pääkonsekraattorina toimi Sergio Pignedoli, jota avustivat Jean Zoa ja Thomas Mongo.

Nkou osallistui Vatikaanin toiseen kirkolliskokoukseen. Hän kuoli 55-vuotiaana virassa.

## Lähteet
Emmanuel Mutai

**Emmanuel Kipchirchir Mutai** (s. 12. lokakuuta 1984) on kenialainen kestävyysjuoksija, joka on keskittynyt maratonjuoksuun.

Mutai juoksi ensimmäisen maratoninsa Rotterdamissa vuonna 2007. Hän sijoittui kilpailussa seitsemänneksi ajalla 2.13.06. Kilpailun aikana lämpötila kohosi yli 25 celsiusasteeseen ja vain kilpailun voittaja Joshua Chelanga alitti 2.10. Myöhemmin samana vuonna Mutai voitti Amsterdamin maratonin ajalla 2.06.29. Hän ratkaisi kilpailun voiton viimeisen kilometrin aikana ja voitti toiseksi tulleen Richard Limon 16 sekunnilla. Mutain aika oli kauden toiseksi paras aika Haile Gebrselassien Berliinin maratonilla juokseman maailmanennätyksen 2.04.26 jälkeen.

Lontoon maratonilla Mutai sijoittui neljänneksi vuosina 2008 ja 2009. Berliinin MM-kilpailuissa 2009 hän sijoittui toiseksi ajalla 2.07.48. Maailmanmestaruuden voitti hänen maanmiehensä Abel Kirui kisaennätyksellä 2.06.54. Myös Mutai alitti Jaouad Gharibin nimissä vuodelta 2003 olleen entisen kisaennätyksen 2.08.31. Vuonna 2010 Mutai sijoittui toiseksi sekä Lontoon että New Yorkin maratoneilla. 

Vuonna 2011 hän voitti Lontoon maratonin reittiennätyksellä 2.04.40. Hän paransi omaa ennätystään yli puolellatoista minuutilla ja Samuel Wanjirun nimissä ollutta reittiennätystä 30 sekunnilla. Myöhemmin samana vuonna New Yorkin maratonilla hän sijoittui toiseksi ajalla 2.06.28. Kilpailun voitti hänen maanmiehensä Geoffrey Mutai ajalla 2.05.06. Molemmat alittivat entisen reittiennätyksen 2.07.43. Vuonna 2012 Mutai sijoittui Lontoon maratonilla seitsemänneksi ajalla 2.08.01 ja Lontoon olympialaisissa 17:nneksi ajalla 2.14.49. Vuonna 2013 hän sijoittui toiseksi sekä Lontoon että Chicagon maratonilla. Vuoden 2014 Berliinin maratonilla hän sijoittui toiseksi ajalla 2.03.13. Kilpailun voitti Dennis Kimetto maailmanennätysajalla 2.02.57 ja myös Mutai alitti Wilson Kipsangin nimissä olleen virallisen maailmanennätyksen 2.03.23. Kilpailussa Mutai juoksi väliaikana 30 kilometrin maailmanennätyksen 1.27.37.

World Marathon Majors -kilpailusarjan Mutai voitti kaudella 2010–2011 ja kaudella 2009–2010 hän sijoittui kolmanneksi.

## Mutain juoksemat maratonit
:Lähde: marathoninfo ja tilastopaja

## Henkilökohtaiset ennätykset
:Lähde: IAAF
* 10&nbsp;000 metrin juoksu: 28.09,2 (2005)
* 10 kilometrin tiejuoksu: 27.51 (2006)
* 15 km: 42.11 (2010)
* 20 km: 56.44 (2010)
* Puolimaraton: 59.52 (2011)
* 25 km: 1.13.08 (2014)
* 30 km: 1.27.37 (2014)
* Maraton: 2.03.13 (2014)

## Lähteet
Enzo Dieci

**Enzo Dieci** (s. 28. tammikuuta 1934 Sassuolo) on italialainen roomalaiskatolinen piispa. Hänet vihittiin papiksi 17. maaliskuuta 1962 ja nimitettiin Rooman hiippakunnan vihkipiispaksi sekä Mauran titulaaripiispaksi 7. huhtikuuta 1992. Piispaksi vihkiminen seurasi 26. huhtikuuta. Pääkonsekraattorina toimi paavi Johannes Paavali II, jota avustivat Franciszek Macharski ja Angelo Sodano.

Dieci jäi eläkkeelle 1. kesäkuuta 2009.

## Lähteet
Värimatara

**Värimatara** eli **aitovärimatara** (*Rubia tinctorum*) on Euraasian keskiosista kotoisin oleva monivuotinen ruoho, joka kuuluu värimataroiden sukuun ja matarakasvien heimoon. Entisaikoina se oli tärkeä värikasvi, josta saatiin **krappi**-nimistä punaista väriainetta.

## Ulkonäkö ja koko

Värimatara on rentovartinen, muiden kasvien varassa kiipeilevä ruoho, jolla on pitkä ja puumainen, väriltään punertava maavarsi. Sen nelisärmäinen ja joskus hieman piikikäs varsi kasvaa 1–2,5 metriä korkeaksi ja sotkeutuu usein naapurikasvien varsiin. Lyhytruotiset lehdet ovat paperimaiset tai aavistuksen nahkamaiset ja kasvavat 4–6 lehden kiehkuroissa. Lehtilapa on 3–10 senttimetriä pitkä, suikea ja suippokärkinen ja -tyvinen.

Värimatara kukkii kesä–elokuussa ja kantaa hedelmää heinä–syyskuussa. Kukinnot ovat varren yläosassa sijaitsevia runsaskukkaisia röyhyjä, joissa on enimmillään 5 senttimetriä pitkä kukintoperä ja 2–5 millimetrin mittaiset, soikeat suojuslehdet. Pienissä kukissa on keltainen tai vihertävänkeltainen, muodoltaan ratasmainen teriö. Hedelmä on musta, lohkomainen marja, jonka halkaisija on noin 4 millimetriä.

## Levinneisyys
Värimatara on kotoisin Lähi-idän pohjoisosista (Iran, Irak, Jordania, Libanon, Syyria ja Turkki), Keski-Aasiasta (Tadžikistan, Turkmenistan ja Uzbekistan) sekä Kaakkois-Euroopasta (Venäjä, Ukraina ja Balkanin luoteisosat). Se on levinnyt ihmisen mukana myös muualle maailmaan.

## Elinympäristö
Värimatara menestyy parhaiten melko kuivilla ja avonaisilla paikoilla 400 metrin korkeudesta 2&nbsp;300 metrin korkeuteen asti.

## Käyttö

Värimataran murskatusta maavarresta saatava krappiväri oli yksi tärkeimmistä kasviväreistä jo antiikin Kreikassa ja Roomassa. Sitä alettiin viljellä laajamittaisesti Länsi-Euroopassa 1300-luvulla alkaen, ja viljely jatkui aktiivisena 1850-luvulle asti. Kangasvärin lisäksi värimatarasta saatiin krappilakkaa, jota käytettiin maalaustaiteessa. Punainen väriaine on peräisin kasvin sisältämästä alitsariinista (C14H8O4).

## Lähteet
* 

### Viitteet

## Aiheesta muualla
*Coloria.net: Värjäys, Värimatara
*ITIS: Rubia tinctorum 
*United States Department of Agriculture (USDA): Rubia tinctorum 
*Flora of China: Rubia tinctorum
Obsessed (kappale)

**Obsessed** on Mariah Careyn kappale ja single vuodelta 2009. Se on albumilta *[[ Memoirs of an Imperfect Angel]]*. Media arveli, että kappale on suunnattu räppäri Eminemille.. Kappaleesta on julkaistu remix, jolla Gucci Mane vierailee.

## Tausta
Vuonna 2001 rap-artisti Eminem väitti seurustelleensa Careyn kanssa puoli vuotta. Carey sanoi tavanneensa Eminemin vain muutaman kerran. Myöhemmin Eminem räppäsi kappalessaan Bagpipes From Baghdad haluavansa Careyn takaisin ja haukkui Careyn aviomies Nick Cannonia. Cannon sanoi säälivänsä Eminemiä, koska hän ei pysty menemään eteenpäin. Tämän jälkeen Eminem sanoi, että sanoituksia on ymmärretty väärin eikä niiden ole tarkoitus loukata.

## Arvostelut
Sanoitusta kehuttiin älykkääksi, mutta auto-tunen käyttöä kritisoitiin.

## Lähteet
Giuseppe Marciante

**Giuseppe Marciante** (s. 16. heinäkuuta 1951 Catania) on italialainen roomalaiskatolinen piispa. Hänet vihittiin papiksi Catanian arkkihiippakuntaan 5. lokakuuta 1980 ja inkardinoitiin Roomaan 1. heinäkuuta 1993. Hänet nimitettiin Rooman vihkipiispaksi ja Thagoran titulaaripiispaksi 1. kesäkuuta 2009. Piispaksi vihkiminen seurasi 11. heinäkuuta. Pääkonsekraattorina toimi Agostino Vallini, jota avustivat Luigi Moretti ja Enzo Dieci.

## Lähteet